PMIndiaData/PMIndiaSum huggingface dataset:
ఐక్యరాజ్యసమితి భద్రతామండలిలో సంస్కరణలపై జీ-4దేశాల (బ్రెజిల్, జర్మనీ, భారత్, జపాన్) సమావేశం, సంయుక్త ప్రకటన

గౌరవనీయులైన భారత ప్రధాన మంత్రి శ్రీ నరేంద్ర మోదీ సెప్టెంబర్ 26, 2015న నూయార్క్‌ లో జీ-4 దేశాల సమావేశానికి బ్రెజిల్ అధ్యక్షురాలు దిల్మా రౌసెఫ్, జర్మనీ ఛాన్స్‌లర్ అంజెలా మెర్కెల్, జపాన్ ప్రధాన మంత్రి షింజో అబేలను ఆహ్వానించారు. ఇటీవలి కాలంలో ప్రపంచవ్యాప్తంగా మొదలైన సమస్యలు, సంఘర్షణల కారణంగా మారుతున్న పరిస్థితులను దృష్టిలో ఉంచుకుని ఐక్యరాజ్యసమితి భద్రతామండలిలో ప్రాతినిధ్యం, చట్టబద్ధత పెంచాల్సిన అవసరం ఉందని జీ-4 దేశాలు అభిప్రాయపడ్డాయి. ప్రపంచశాంతి, భద్రత విషయంలో బాధ్యత తీసుకునేందుకు జీ-4 సభ్యదేశాలు సంసిద్ధంగా ఉన్నాయని.. 21వశతాబ్దంలో ప్రపంచవ్యాప్తంగా మారుతున్న పరిస్థితుల్ని పరిగణనలోకి తీసుకోవటం ద్వారానే మార్పు సాధ్యమని ఈ సమావేశం అభిప్రాయపడింది. 2005 ప్రపంచ సదస్సు వరకు ప్రపంచవ్యాప్తంగా గణనీయమైన అభివృద్ధి కనిపించనందువల్ల ఐక్యరాజ్యసమితిలోని సభ్య దేశాల అధ్యక్షులు భద్రతామండలిలో సంస్కరణలు తీసుకురావాలని ఏకగ్రీవంగా తీర్మానించాయి. ఇందుకు ఐక్యరాజ్యసమితి అత్యవసర మార్పులకు శ్రీకారం చుట్టాలని అవి అభిప్రాయపడ్డాయి. భద్రతామండలిలో సంస్కరణలకు సంబంధించి ఐక్యరాజ్యసమితి ప్రయత్నాలు చేస్తోందని, అయితే దీన్ని నిర్ణీత కాలవ్యవధిలో మరింత అత్యవసర ప్రాతిపదికన పూర్తి చేయాలని భార‌త ప్ర‌ధాని శ్రీ న‌రేంద్ర మోదీ ఉద్ఘాటించారు. అంతర్జాతీయ ప్రభుత్వాల మధ్య చర్చల (ఇంటర్ గవర్నమెంటల్ నెగోషియేషన్స్-ఐజీఎన్) ద్వారా ఐక్యరాజ్యసమితిలో మార్పులకు చొరవతీసుకుంటున్న ఐరాస సర్వప్రతినిధి సభ 69వ అధ్యక్షుడికి ఈ సమావేశం ధన్యవాదాలు తెలిపింది. లేఖల ద్వారా చర్చలు జరగాలంటూ.. ఐజీఎన్‌పై జూలై 31, 2015న ఐరాస 69వ‌ అధ్యక్షుడు చేసిన ప్రసంగానికి 69/560తో సర్వప్రతినిధి సభ ఏకగ్రీవంగా ఆమోదించటాన్ని సమావేశం స్వాగతించింది. 70వ సర్వపత్రినిధి సభకూ ఇదే సహకారం అందించాలని సమావేశం నిర్ణయించింది. లేఖల ద్వారా చర్చలు జరిపేందుకు సభ్యదేశాలు తీసుకుంటున్న చర్యలను జీ-4 దేశాల అధినేతలు ప్రశంసించారు. మరీ ముఖ్యంగా ఆఫ్రికా సభ్య దేశాలైన ఎల్-69 గ్రూపు, సీఏఆర్ఐసీఓఎమ్‌లు తీసుకుంటున్న చర్యలను వారు స్వాగతించారు. భద్రతా మండలిలో శాశ్వత, తాత్కాలిక సభ్యత్వంపై ఆఫ్రికా దేశాలు చేస్తున్న సహాయానికి మద్దతు తెలిపారు. భద్రతామండలిలో సంస్కరణలకోసం వివిధ దేశాలు, చిన్న చిన్న దీవులు, అభివృద్ధి చెందుతున్న దేశాలతో కలిపి మరిన్న చిన్న గ్రూపులు ఏర్పడాల్సిన ఆవశ్యకతను సమావేశం గుర్తించింది. భద్రతా మండలిలో శాశ్వత సభ్యత్వం కోసం సభ్యదేశాలన్నీ ప‌రస్ప‌రం సహాయం చేసుకోవాలని సమావేశానికి హాజరైన సభ్యదేశాల అధినేతలు నిర్ణయించారు. ఐక్యరాజ్యసమితి నిబంధనల ప్రకారం పరస్పర సహకారం ఉండేలా ఒప్పందం కొనసాగించాలని నిర్ణయించారు. భద్రతా మండలిలో వీలైనంత త్వరగా.. సంస్కరణలు జరిగేలా ఐక్యరాజ్యసమితిలోని సభ్యదేశాలతో కలిసి పనిచేయటంతోపాటు.. ఈ నిర్ణయం వీలైనంత త్వరగా అమలయ్యేలా చొరవ తీసుకోవాలని ప్రతిజ్ఞ‌ చేశారు. ఈ ప్రయత్నంలో అనుకూల ఫలితాలు వచ్చేలా.. ఇప్పుడు చేస్తున్న ప్రయత్నాలను ఐక్యరాజ్యసమితి 70వ సర్వప్రతినిధి సభలో రెట్టింపు చేయాలని నిర్ణయించారు. …….
నార్క‌టిక్స్‌, డ్ర‌గ్స్, సైకోట్రాపిక్స్ స‌బ్‌స్టెన్సెస్‌ అండ్ ప్రిక‌ర్‌స‌ర్స్ ను అక్ర‌మంగా చేర‌వేయ‌డాన్ని అరిక‌ట్ట‌డం లో ప‌ర‌స్ప‌ర స‌హ‌కారం కోసం భార‌త‌దేశం, ఉజ్‌బెకిస్తాన్ ల మ‌ధ్య ఎంఒయు కు ఆమోదం తెలిపిన మంత్రివ‌ర్గం

నార్క‌టిక్స్‌, డ్ర‌గ్స్, సైకోట్రాపిక్స్ స‌బ్‌స్టెన్సెస్‌ అండ్ ప్రిక‌ర్‌స‌ర్స్ ను అక్ర‌మంగా చేర‌వేయ‌డాన్ని అరిక‌ట్ట‌డం లో ప‌ర‌స్ప‌ర స‌హ‌కారం కోసం భార‌త‌దేశం, ఉజ్‌బెకిస్తాన్ ల మ‌ధ్య అవ‌గాహ‌న పూర్వ‌క ఒప్పందం (ఎంఒయు) కు ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త‌న జ‌రిగిన కేంద్ర మంత్రివ‌ర్గ సమావేశం ఆమోదం తెలిపింది. ప్ర‌యోజ‌నాలు: ఈ ఎంఒయు మ‌త్తుమందులు, మ‌రియు సైకోట్రాపిక్స్ స‌బ్‌స్టెన్సెస్‌ ను నియంత్రించ‌డం లోను, డ్ర‌గ్ ట్రాఫికింగ్ పై పోరాడ‌డం లోను ప‌ర‌స్ప‌ర స‌హ‌కారానికి స‌హ‌య‌కారి కాగ‌ల‌దు. గుర్తించిన రంగాల లో ప‌ర‌స్ప‌ర స‌హాయం మ‌రియు స‌హ‌కారం అవ‌స‌ర‌ప‌డే అన్ని అంశాల లో స‌మ‌ర్ధంగా వ్యవహరించడానికి ఈ ఎంఒయు సమర్ధంగా తోడ్ప‌డ‌గలదు. ఉభ‌య ప్ర‌భుత్వాల మ‌ధ్య ద‌క్ష‌త క‌లిగిన సంస్థాగ‌తమైన ప‌నితీరు కు కూడా ఈ ఎంఒయు దోహ‌దం చేస్తుంది. ఈ ఎంఒయు ఒక‌సారి అమ‌లు లోకి వ‌చ్చిందంటే గ‌నుక దేశాల న‌డుమ నార్క‌టిక్స్ ట్రాఫికింగ్ ను అరిక‌ట్ట‌డం లో ఇది స‌హాయకారి కాగ‌లుగుతుంది.
2021వ సంవత్సర ప్రపంచ చాంపియన్ శిప్ పోటీల లో బాడ్ మింటన్ లో రజత పతకాన్ని గెలుచుకొన్నందుకు శ్రీకిదాంబి శ్రీకాంత్ కు అభినందనలు తెలిపిన ప్రధాన మంత్రి

2021వ సంవత్సర ప్రపంచ చాంపియన్ శిప్ పోటీల లో బాడ్ మింటన్ లో రజత పతకాన్ని గెలుచుకొన్నందుకు శ్రీ కిదాంబి శ్రీకాంత్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘చరిత్రాత్మకమైనటువంటి రజత పతకాన్ని గెలిచినందుకు @srikidambi కి ఇవే అభినందన లు. ఈ గెలుపు అనేక మంది క్రీడాకారుల కు ప్రేరణ ను ఇవ్వగలగడమే కాకుండా బాడ్ మింటన్ క్రీడ పట్ల ఆసక్తి ని ని కూడా పెంచుతుంది.’’ అని పేర్కొన్నారు.
నవ్ రోజ్ నాడు దేశ ప్రజల కు శుభాకాంక్షలు తెలిపిన ప్రధాన మంత్రి

నవ్ రోజ్ సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘నవ్ రోజ్ ముబారక్. రాబోయే సంవత్సరం సంతోషం తోను, సమృద్ధి తోను నిండివుండుగాక అని నేను ప్రార్థిస్తున్నాను. ప్రతి ఒక్కరు ఆరోగ్యవంతులు గా ఉందురుగాక; మరి వారందరి ఆకాంక్ష లు నెరవేరుగాక’’ అని ఒక సందేశం లో ప్రధాన మంత్రి అభిలషించారు.
హోలీ సందర్బం లో ప్రజలకు శుభాకాంక్షలుతెలిపిన ప్రధాన మంత్రి

హోలీ సందర్బం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు. ప్రధాన మంత్రి ఒక ట్వీట్ లో – ‘‘మీ అందరి కి హోలీ తాలూకు హృద‌య‌పూర్వక శుభాకాంక్షలు. పరస్పరం ప్రేమ, స్నేహం మరియు సోదరత్వాల కు ప్రతీక అయిన ఈ రంగుల పండుగ మీ అందరి జీవనం లో సంతోషాల తాలూకు ప్రతి రంగు ను విరజిమ్మాలి అని కోరుకొంటున్నాను.’’ అని పేర్కొన్నారు.
నోయిడా లో ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ‘స్టాండ్ అప్ ఇండియా’ కార్యక్రమాన్ని ప్రారంభించారు. షెడ్యూల్డు కులాలు, షెడ్యూల్డు తెగలు, మరియు మహిళలలో ఔత్సాహిక పారిశ్రామికులకు ఉత్తేజాన్ని నింపాలనే ధ్యేయంతో ఈ కార్యక్రమాన్ని తీసుకువచ్చారు. ఈ కేటగిరీలకు చెందిన వారిలో కనీసం ఇద్దరు ఔత్సాహిక పారిశ్రామికులకు ఈ కార్యక్రమంలో భాగంగా రుణాలు సమకూర్చుతారు. రుణం రూ.10 లక్షల నుంచి రూ.1 కోటి శ్రేణిలో ఉంటుంది. ఈ సందర్భంగా 5,100 ఇ-రిక్షా లను కూడా పంపిణీ చేశారు. బాబూ జగ్ జీవన్ రామ్ జయంతిని పురస్కరించుకొని బాబూ జీ కి ప్రధాన మంత్రి శ్రద్ధాంజలిని ఘటించారు. దేశం క్లిష్ట పరిస్థితులను ఎదుర్కొంటున్న పలు సందర్భాలలో బాబూ జీ వేరు వేరు అధికారిక బాధ్యతలను వహిస్తూ అందించిన సేవలు అత్యంత ఘనమైనవి అని ప్రధాన మంత్రి గుర్తు చేశారు. ఉద్యోగాలు కావాలని కోరుకొనే వారిని ఉద్యోగాలను ఇచ్చే వారుగా మార్చాలన్నదే తన సంకల్పమని ప్రధాన మంత్రి వివరించారు. ‘స్టాండ్ అప్ ఇండియా’ కార్యక్రమం దళితుల మరియు ఆదివాసీల జీవితాలలో పరివర్తనను తీసుకురాగలదని ఆయన చెప్పారు. భారతదేశ పురోగతి ప్రస్థానంలో పేదలు భాగస్వామ్యం వహించినప్పుడే ఆ ప్రస్థానం సార్థకం అవుతుందని ప్రధాన మంత్రి పిలుపునిచ్చారు. సభకు తరలి వచ్చిన వారు వారి పిల్లలకు, ప్రత్యేకించి ఆడ పిల్లలకు విద్యాబుద్ధులను చెప్పించాలని ఆయన వారికొక విన్న‌పం చేశారు. అంత క్రితం, ప్రధాన మంత్రి కొందరు లబ్ధిదారుల కుటుంబాలతో కలసి తేనీరు సేవించారు; వారితో ఆయన ముచ్చటించారు. లబ్ధిదారులు ఈ సందర్భంగా ఇ-రిక్షాలు వారి జీవితాలను ఎంత బాగా మార్పు చేయగలవో చెప్పుకొచ్చారు. వారంతా వారి పిల్లలకు చదువు చెప్పించే జాగ్రత్త తీసుకోవాలి అంటూ ప్రధాన మంత్రి హితవు పలికారు. ప్రధాన మంత్రి తాను ఒక ఇ-రిక్షాను మాట్లాడుకొని, అందులో కూర్చొని కొద్ది దూరం వేదిక వైపునకు ప్రయాణించారు. ఆ సవారీకి గాను సెల్ ఫోన్ ద్వారా చెల్లింపు జరిపారు.
యువ‌జ‌న వ్య‌వ‌హారాలలో స‌హ‌కారానికి భార‌త‌దేశం మ‌రియు ట్యునీశియా ల మ‌ధ్య కుదిరిన ఎమ్ఒయు  మంత్రివ‌ర్గం దృష్టికి

యువ‌జ‌న వ్య‌వ‌హారాలలో సహకారాన్ని పెంపొందింపచేసుకొనే అంశంపై భార‌త‌దేశానికి, ట్యునీశియా కు మ‌ధ్య ఒక అవగాహనపూర్వక ఒప్పంద పత్రం ( ఎమ్ఒయు) పైన సంతకాలు జరిగిన సంగతిని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం దృష్టికి తీసుకు రావ‌డ‌మైంది. ఈ ఎమ్ఒయు పై 2017 అక్టోబర్ 30వ తేదీన న్యూ ఢిల్లీ లో సంత‌కాల‌య్యాయి. భార‌తదేశ యువ‌తీయువ‌కుల‌లో అంత‌ర్జాతీయ దృష్టి కోణం గురించిన అవ‌గాహ‌న‌ను ఏర్ప‌ర‌చ‌డం, ఆలోచ‌న‌లకు, విలువ‌లకు మ‌రియు సంస్కృతి కి సంబంధించిన ఆదాన ప్ర‌దానాలను ప్రోత్స‌హించ‌డం, శాంతిని, ఇంకా అవ‌గాహ‌నను పెంపొందింప చేయ‌డంలో వారిని భాగ‌స్వాముల‌ను చేయ‌డం ఈ ఎమ్ఒయు ధ్యేయం. ఈ ఎమ్ఒయు అయిదు సంవ‌త్స‌రాల పాటు అమ‌లులో ఉంటుంది. ఈ ఎమ్ ఒయు లో భాగంగా: i. యువ‌జ‌న బృందాల రాక‌పోక‌లకు సంబంధించిన కార్య‌క్ర‌మాల నిర్వ‌హ‌ణ‌; ii. అంత‌ర్జాతీయ స‌మావేశాలు మ‌రియు చ‌ర్చాస‌భ‌ల‌కు ఆహ్వాన ప‌త్రాలను ఇచ్చి పుచ్చుకోవ‌డం; iii. ముద్రిత ప‌త్రాలు, చిత్రాలు, అనుభ‌వాలు, ప‌రిశోధ‌న మరియు ఇత‌ర‌త్రా స‌మాచారాన్ని ఇచ్చి పుచ్చుకోవ‌డం; iv. యువ‌జ‌న శిబిరాల‌లో, యువ‌జ‌న ఉత్స‌వాల‌లో మ‌రియు ఇత‌ర స‌హ‌కారపూర్వ‌క యువ‌జ‌న కార్య‌క్ర‌మాల‌లో, అధ్య‌య‌నాత్మ‌క ప‌ర్య‌ట‌న‌ల‌లో, యువ‌త‌కు సంబంధించిన అంశాల‌పై చిన్న చిన్న కార్య‌శాల‌లు, చ‌ర్చా స‌భ‌లు, త‌దిత‌ర కార్య‌క‌లాపాల‌లో పాలుపంచుకోవ‌డం వంటి రంగాల‌లో ప‌ర‌స్ప‌రం స‌హ‌క‌రించుకొంటారు.
ప్రముఖ హాకీ క్రీడాకారుడు శ్రీ చరణ్ జీత్ సింహ్ కన్నుమూత పట్ల సంతాపంతెలిపిన ప్రధాన మంత్రి

ప్రముఖ హాకీ క్రీడాకారుడు శ్రీ చరణ్ జీత్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రముఖ హాకీ క్రీడాకారుడు శ్రీ చరణ్ జీత్ సింహ్ మరణించడం దుఃఖాన్ని కలిగించింది. భారతదేశం హాకీ జట్టు సాఫల్యాల లో, మరీ ముఖ్యం గా 1960వ దశకం లో జరిగిన రోమ్ ఒలింపిక్ క్రీడోత్సవాల లోను, టోక్యో ఒలింపిక్ క్రీడోత్సవాల లోను భారతదేశం హాకీ జట్టు సాధించిన విజయాల లో, ఆయన ఒక కీలకమైనటువంటి పాత్ర ను పోషించారు. ఆయన కుటుంబాని కి మరియు ఆయన మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
భారతదేశాని కిమరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు కావడంపట్ల సంతోషాన్ని వ్యక్తం చేసిన ప్రధాన మంత్రి

భారతదేశాని కి మరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు కావడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. మన సంబంధాలు ప్రతి ఒక్క రంగం లో అవి వ్యూహాత్మకం కావచ్చు, ఆర్థికం కావచ్చు, లేదా ప్రజా సంబంధాలు కావచ్చు.. గాఢతరం అయ్యాయి అని కూడా శ్రీ నరేంద్ర మోదీ అన్నారు. ప్రధాన మంత్రి వరుస ట్వీట్ లలో – ‘‘భారతదేశాని కి మరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు అవుతూ ఉన్న సందర్భం లో, అవి వ్యూహాత్మకం కావచ్చు, ఆర్థికం కావచ్చు, లేదా ప్రజా సంబంధాలు కావచ్చు.. మన బంధం ప్రతి ఒక్క రంగం లో గాఢతరం అయ్యాయి అనే అంశం నాకు సంతోషాన్ని ఇస్తోంది అని శ్రీ నరేంద్ర మోదీ అన్నారు. నా మిత్రుడు, ప్రధాని శ్రీ కిశిదా @kishida230 ఇటీవల వార్షిక శిఖర సమ్మేళనం కోసమని భారతదేశాన్ని సందర్శించడం మన ప్రత్యేక వ్యూహాత్మక మరియు ప్రపంచ భాగస్వామ్యాన్ని కోవిడ్ అనంతర కాలం లో గాఢతరం చేసుకోవడం కోసం మార్గసూచీ ని అందించింది. ఈ లక్ష్యాన్ని సాధించడాని కి ప్రధాని శ్రీ కిశిదా తో కలసి పని చేయడాన్ని కొనసాగించాలి అని నేను ఆవ పడుతున్నాను’’ అని పేర్కొన్నారు.
పట్నా-ఇండోర్ ఎక్స్ ప్రెస్ రైలు పట్టాలు తప్పిన ఘటనలో వాటిల్లిన ప్రాణనష్టం పట్ల  సంతాపం తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పట్నా-ఇండోర్ ఎక్స్ ప్రెస్ రైలు పట్టాలు తప్పిన ఘటనలో వాటిల్లిన ప్రాణనష్టం పట్ల తన సంతాపాన్ని వ్యక్తం చేశారు. ప్రధాన మంత్రి తన వ్యథను వెలిబుచ్చుతూ.. “పట్నా-ఇండోర్ ఎక్స్ ప్రెస్ రైలు పట్టాలు తప్పిన కారణంగా జరిగిన ప్రాణనష్టం నాకు కలిగించిన మానసిక క్షోభ మాటలలో చెప్పలేకపోతున్నాను. ఆప్తులను కోల్పోయిన కుటుంబాల బాధలో పాలుపంచుకొంటున్నాను. రైలు ప్రమాద విషాద ఘటనలో గాయపడిన వారు త్వరగా కోలుకోవాలని ప్రార్థిస్తున్నాను. రైల్వే మంత్రి శ్రీ సురేశ్ ప్రభుతో మాట్లాడాను; ఆయన స్వయంగా పరిస్థితిని దగ్గర నుండి పర్యవేక్షిస్తున్నారు” అన్నారు.
2019 సార్వ‌త్రిక ఎన్నిక‌ల అనంత‌రం పార్ల‌మెంటు స‌మావేశాల నిర్వ‌హ‌ణ‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ తొలి స‌మావేశం 17 వ లోక్‌స‌భ స‌మావేశాలు 2019 జూన్ 17 వ తేదీ సోమ‌వారం నాడు ప్రారంభించేందుకు అలాగే, ప్ర‌భుత్వ కార్య‌క‌లాపాల అవ‌స‌ర‌త‌కు లోబడి స‌భా కార్య‌క‌లాపాల‌ను 2019 జూలై 26 వ తేదీకి ముగించేందుకు ఆమోదం తెలిపింది. రాజ్య‌స‌భ స‌మావేశాలు 2019 జూన్ 20 నుంచి ప్రారంభించి , ప్ర‌భుత్వ అవ‌స‌ర‌త‌కు లోబ‌డి 2019 జూలై 26 వ తేదీన ముగించేందుకు కూడా కేంద్ర కేబినెట్ ఆమోదం తెలిపింది. స్పీక‌ర్ ఎన్నిక 2019 జూన్ 19న జ‌రుగుతుంది. రాజ్యాంగంలోని ఆర్టిక‌ల్ 87(1) ప్ర‌కారం, 2019 జూన్‌20 వ తేదీ ఉద‌యం 11 గంట‌ల‌కు, పార్ల‌మెంటు సెంట్ర‌ల్ హాల్‌లో స‌మావేశ‌మ‌య్యే పార్ల‌మెంటు ఉభ‌య స‌భ‌ల సంయుక్త స‌మావేశాన్ని ఉద్దేశించి ప్ర‌సంగించాల్సిందిగా రాష్ట్ర‌ప‌తి గారికి విజ్ఞ‌ప్తి చేస్తారు. 2019-20 ఆర్థిక సంవ‌త్స‌రానికి కేంద్ర బ‌డ్జెట్‌ను 2019 జూలై 5 వ తేదీ ఉద‌యం 11 గంట‌ల‌కు లోక్ స‌భ‌కు స‌మ‌ర్పిస్తారు. బ‌డ్జెట్ స‌మ‌ర్ప‌ణ అనంత‌రం ఆయా స‌భ‌లు ఆరోజు వాయిదా ప‌డ‌తాయి.
పుణె లోని భార‌తీయ అగ్రో ఇండ‌స్ట్రీస్ ఫౌండేష‌న్ స్థాపన దిన వేడుక‌లు మ‌రియు స్వ‌ర్ణోత్స‌వం సంద‌ర్భంగా వీడియో కాన్ఫ‌రెన్స్ మాధ్య‌మం ద్వారా ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు సాయంత్రం 5 గంట‌ల‌కు వీడియో కాన్ఫ‌రెన్స్ మాధ్య‌మం ద్వారా పుణె లోని భార‌తీయ అగ్రో ఇండ‌స్ట్రీస్ ఫౌండేష‌న్ యొక్క స్థాప‌న దిన వేడుక‌లు మ‌రియు స్వ‌ర్ణోత్స‌వం సంద‌ర్భంగా ప్ర‌సంగించ‌నున్నారు. ‘‘పుణె లోని భార‌తీయ అగ్రో ఇండ‌స్ట్రీస్ ఫౌండేష‌న్ యొక్క స్థాప‌న దిన వేడుక‌లు మ‌రియు స్వ‌ర్ణోత్స‌వం సంద‌ర్భంగా సాయంత్రం 5 గంట‌ల‌కు వీడియో కాన్ఫ‌రెన్స్ మాధ్య‌మం ద్వారా నేను ప్ర‌సంగించ‌బోతున్నాను’’ అని ప్ర‌ధాన మంత్రి త‌న ట్విట‌ర్ ఖాతాలో న‌మోదు చేసిన ఒక సందేశంలో పేర్కొన్నారు.
జాతీయ క్రీడల దినం నాడు క్రీడాకారుల కు శుభాకాంక్షలు తెలిపిన ప్రధాన మంత్రి; మేజర్ ధ్యాన్ చంద్ కు ఆయన స్మృత్యంజలి ఘటించారు

ప్ర‌ధాన మంత్రి శ్రీ న‌రేంద్ర మోదీ జాతీయ క్రీడల దినం నాడు క్రీడాకారుల కు శుభాకాంక్షలు తెలిపారు. అలాగే, భారతీయ హాకీ లో మహా దిగ్గజ క్రీడాకారుడైన మేజర్ ధ్యాన్ చంద్ కు ప్రధాన మంత్రి స్మృత్యంజలి ని ఘటించారు. ‘‘వివిధ క్రీడల లో భారతదేశాని కి ప్రాతినిధ్యం వహించినటువంటి మరియు మన దేశాని కి గౌరవాన్నందించి దేశం గర్వపడేటట్లు చేసినటువంటి అనుకరణ యోగ్యమైన క్రీడాకారులందరి అసాధారణ కార్యసాధన ల ను ఒక ఉత్సవం లాగా జరుపుకొనే రోజే ఈ జాతీయ క్రీడల దినం. ఆయా క్రీడాకారుల గట్టి పట్టుదల, ఇంకా దృఢ సంకల్పం శ్రేష్ఠమైనవి. ఈ రోజు న, జాతీయ క్రీడల దినం సందర్భం లో, మేజర్ ధ్యాన్ చంద్ కు మనం స్మృత్యంజలి ని సమర్పించుకొందాము. మేజర్ ధ్యాన్ చంద్ హాకీ స్టిక్ తో చేసిన ఇంద్రజాలం ఎన్నటికీ మరపురానిది. ఈ దినం మన ప్రతిభాన్విత క్రీడాకారుల సఫలత కోసం వారి కుటుంబ సభ్యులు, శిక్షకులు మరియు సహాయక సిబ్బంది అందించిన విశిష్టమైన ఊతాన్ని ప్రశంసించవలసినటువంటి దినం కూడాను. భారతదేశం లో క్రీడల కు ప్రజాదరణ లభించేటట్లు చూసేందుకు మరియు క్రీడాకారుల ప్రతిభ కు సాయపడేందుకు అసంఖ్యాక ప్రయాసల కు భారత ప్రభుత్వం నడుం కట్టింది. అదే కాలం లో, ఆటల ను మరియు ఫిట్ నెస్ సంబంధిత వ్యాయామాల ను నిత్య జీవనం లో చేపట్టే క్రమబద్ద చర్యల లో ఓ భాగం గా చేసుకోండి అంటూ ప్రతి ఒక్కరి ని నేను కోరుతున్నాను. అలా చేసినందువల్ల, అనేక లాభాలు ఉంటాయి. ప్రతి ఒక్కరు ఆరోగ్యం గా, సంతోషం గా ఉందురుగాక’’ అని ఒక సందేశం లో ప్రధాన మంత్రి పేర్కొన్నారు.
మ‌ణిపుర్ స్థాప‌క దినం నాడు ఆ రాష్ట్రాని కి అభినంద‌న‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ ఈ రోజు న‌ మ‌ణిపుర్ స్థాప‌క దినం సంద‌ర్భం లో ఆ రాష్ట్ర ప్ర‌జ‌ల కు అభినంద‌న‌ లు తెలిపారు. ప్ర‌ధాన మంత్రి “మ‌ణిపుర్ హుషారైన సంస్కృతి కి ప్ర‌సిద్ధిగాంచింది. మ‌ణిపుర్ ప్ర‌జ‌లు వేరు వేరు రంగాల లో పేరెన్నికగ‌న్నారు. రానున్న కాలాల లో ఈ రాష్ట్రం మ‌రింత పురోగ‌తి ని సాధించు గాక” అని ట్విటర్ లో వ్రాసిన ఒక సందేశం లో పేర్కొన్నారు.
మంత్రి మండలిలో చేరిన వారందరిని అభినందించిన ప్రధాన మంత్రి

ప్రధానమంత్రి శ్రీ నరేంద్ర మోదీ, నేడు మంత్రులుగా ప్రమాణ స్వీకారం చేసిన వారందరిని అభినందించారు. వారి మంత్రి పదవీకాలానికి శుభాకాంక్షలు తెలిపారు. “ఈ రోజు ప్రమాణ స్వీకారం చేసిన సహోద్యోగులందరినీ నేను అభినందిస్తున్నాను. వారి మంత్రి పదవీకాలానికి శుభాకాంక్షలు తెలుపుతున్నాను. ప్రజల ఆకాంక్షలను నెరవేర్చేందుకు, బలమైన, సంపన్న భారతాన్ని నిర్మించడానికి కృషి చేస్తాము. #Govt4Growth” అని ప్రధానమంత్రి ట్వీట్‌లో పేర్కొన్నారు.
భార‌త‌దేశాని కి, ఆస్ట్రియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ర‌హ‌దారి సంబంధిత మౌలిక స‌దుపాయాల క‌ల్ప‌న రంగం లో సాంకేతిక విజ్ఞాన స‌హ‌కారం అంశం పై భార‌త ప్ర‌భుత్వ రోడ్ ట్రాన్స్ పోర్ట్ & హైవేస్ మంత్రిత్వ శాఖ కు, ఆస్ట్రియా ప్ర‌భుత్వ ర‌వాణా, నూత‌న ఆవిష్క‌ర‌ణ మ‌రియు సాంకేతిక విజ్ఞాన మంత్రిత్వ శాఖ కు మ‌ధ్య అవ‌గాహ‌న పూర్వ‌క ఒప్పంద ప‌త్రం (ఎంఒయు) పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌భావం: ఈ ఎంఒయు రెండు దేశాల మ‌ధ్య ర‌హ‌దారి ర‌వాణా, ర‌హ‌దారులు/ హైవేస్ సంబంధిత మౌలిక స‌దుపాయాల అభివృద్ధి, నిర్వ‌హ‌ణ మ‌రియు ప‌రిపాల‌న, ర‌హ‌దారి భ‌ద్ర‌త‌, ఇంకా ఇంటెలిజెంట్ ట్రాన్స్‌పోర్ట్ సిస్ట‌మ్స్ రంగం లో ద్వైపాక్షిక స‌హ‌కారం కోసం ద‌క్ష‌త క‌లిగిన నెట్ వ‌ర్క్ ను ఏర్పాటు చేసేందుకు ఉద్దేశించింది. ఈ ఎంఒయు రిప‌బ్లిక్ ఆఫ్ ఇండియా కు, రిప‌బ్లిక్ ఆఫ్ ఆస్ట్రియా కు మ‌ధ్య సంబంధాల ను మ‌రింత ప‌టిష్టం చేయ‌డ‌మే కాకుండా, ఉభ‌య దేశాల మ‌ధ్య దీర్ఘ‌కాలం గా కొన‌సాగుతున్న ద్వైపాక్షిక సంబంధాల తో పాటు వ్యాపార ప‌ర‌మైన‌టువంటి మ‌రియు ప్రాంతీయ ప‌ర‌మైన‌టువంటి స‌మన్వయాన్ని కూడా పెంపొందించ‌నుంది. ప్ర‌యోజ‌నాలు: ర‌హ‌దారి ర‌వాణా రంగం లో భార‌త‌-ఆస్ట్రియా ద్వైపాక్షిక స‌హ‌కారం ఇరు ప‌క్షాల కు ప్ర‌యోజ‌నక‌రం గా ఉంటుంది. రెండు దేశాల మ‌ధ్య ఇప్ప‌టి కే నెల‌కొన్న స‌త్సంబంధాలు మ‌రింతగా వ‌ర్ధిల్ల‌డానికి ప్ర‌తిపాదిత ఎంఒయుస‌హ‌క‌రిస్తుంది. పూర్వ‌రంగం: 1949వ సంవ‌త్స‌రం లో రెండు దేశాల కు మ‌ధ్య ద్వైపాక్షిక సంబంధాలు ఏర్పాటైన నాటి నుండి ఆస్ట్రియా తో భార‌త‌దేశాని కి చ‌క్క‌ని దౌత్య సంబంధాలు ఏర్ప‌డ్డాయి. రెండు దేశాలు కూడాను పరస్పరం స్నేహ పూర్వ‌క‌మైన‌టువంటి ఆర్థిక మ‌రియు దౌత్య సంబంధాల చ‌రిత్ర ను పంచుకొంటున్నాయి. ర‌హ‌దారులు మ‌రియు హైవేస్ రంగం లో ఆస్ట్రియా అత్యాధునిక సాంకేతిక ప‌రిజ్ఞానాల ను క‌లిగి ఉంది. వీటిలో ఇలెక్ట్రానిక్ టోల్ సిస్ట‌మ్స్‌, ఇంటెలిజెంట్ ట్రాన్స్‌పోర్టేశ‌న్ సిస్ట‌మ్స్‌, వాహ‌నాల రాక‌పోక‌ల నిర్వ‌హ‌ణ వ్య‌వ‌స్థ‌ లు, సొరంగ మార్గాల ప‌ర్య‌వేక్ష‌ణ వ్య‌వ‌స్థ లు, జియో మ్యాపింగ్‌, ఇంకా కొండ చ‌రియ‌ల ప‌రిర‌క్ష‌ణ చ‌ర్య‌లు ముఖ్య‌మైన‌వి.
ప్రపంచ సైకిల్ దినం నాడు మహాత్మ గాంధీ గారి చిత్రాన్ని శేర్ చేసిన ప్రధానమంత్రి

‘లైఫ్ స్టయిల్ ఫార్ ఇన్ వైరన్ మెంట్’ (ఎల్ఐఎఫ్ఇ.. ‘లైఫ్’) భావన ను గురించి ప్రధాన మంత్రి శ్రీ నరేంద్ర మోదీ ప్రస్తావిస్తూ, సైకిల్ ను నడుపుతున్న మహాత్మ గాంధీ చిత్రాన్ని ఒకదానిని శేర్ చేశారు. ఈ రోజు న ప్రపంచ సైకిల్ దినాన్ని పాటిస్తున్నారు. ప్రధాన మంత్రి ఒక ట్వీట్ లో – ‘లైఫ్ స్టయిల్ ఫార్ ఇన్ వైరన్ మెంట్’ (ఎల్ఐఎఫ్ఇ). ఈ రోజు న ప్రపంచ సైకిల్ దినాన్ని పాటించుకోవడం జరుగుతున్నది; మరి ఒక నిలకడతనం కలిగినటువంటి మరియు ఆరోగ్యదాయకమైనటువంటి జీవనశైలి ని అనుసరించడం కోసం ప్రేరణ ను పొందడానికి మహాత్మ గాంధీ కంటే ఉత్తమమైన వ్యక్తి మరి ఎవరు ఉంటారు’’ అని పేర్కొన్నారు.
శ్రీ సుజిత్ విల్సన్ ను సురక్షితం గా తిరిగి తీసుకు రావాలంటూ ప్రార్థించిన ప్రధాన మంత్రి

శ్రీ సుజిత్ విల్సన్ ను సురక్షితం గా తిరిగి తీసుకు రావాలి అంటూ ఈశ్వరుడి ని ప్రధాన మంత్రి శ్రీ నరేంద్ర మోదీ ప్రార్థించారు. శ్రీ సుజిత్ ను రక్షించడం కోసం చేపడుతున్న ప్రయత్నాల విషయమై తమిళ నాడు ముఖ్యమంత్రి డాక్టర్ ఇ. పళనిస్వామి తో తాను మాట్లాడినట్లు ప్రధాన మంత్రి వెల్లడించారు. శ్రీ సుజిత్ క్షేమం గా ఉండేటట్టు చూసేందుకు సకల ప్రయత్నాలు జరుగుతూ ఉన్నాయని కూడా ఆయన తెలిపారు.
జమ్ము-కశ్మీర్ లోని రియాసీ లో రోడ్డు ప్రమాదంలో ప్రాణ నష్టం జరగడం పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ జమ్ము-కశ్మీర్ లోని రియాసీ లో జరిగిన రోడ్డు ప్రమాదంలో ప్రాణ నష్టం సంభవించినందుకు సంతాపం తెలిపారు. “జమ్ము-కశ్మీర్ లోని రియాసీ లో జరిగిన దురదృష్టకర ప్రమాదంలో ప్రాణాలు కోల్పోయినవారి కుటుంబాల శోకంలో నేను పాలుపంచుకుంటున్నాను. క్షతగాత్రులు త్వరగా కోలుకోవాలని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
‘బాల బాలికలకు ఉచిత మరియు నిర్బంధ విద్య హక్కు చట్టం, 2009’లో సవరణకు ఆమోదం తెలిపిన మంత్రివర్గం

‘బాల బాలికలకు ఉచిత మరియు నిర్బంధ విద్య (ఆర్ టిఇ) హక్కు చట్టం, 2009’లో సవరణకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఇది 2015 మార్చి నెల 31వ తేదీ నాటికి ఉద్యోగంలో ఉన్న టీచర్లందరు విద్యాలయాల సంబంధిత అధికార సంస్థ నిర్దేశించిన మేరకు కనీస అర్హతను సమకూర్చుకోవాలని పేర్కొన్న నిబంధనలోని గడువును- (తత్సంబంధిత శిక్షణకాలాన్ని) నాలుగు సంవత్సరాల పాటు అంటే 2019 మార్చి నెల 31వ తేదీ వరకు- పొడిగించేందుకు వీలు కల్పిస్తుంది. ఇది సర్వీసులో ఉన్న ఎలిమెంటరీ టీచర్లకు వారి శిక్షణను పూర్తి చేసుకోవడానికి మార్గం సుగమం చేస్తుంది. అంతే కాక, దేశంలో ప్రాథమిక విద్యను బోధించే స్థాయి టీచర్లంతా ఒక నిర్ణీత కనీసార్హతల ప్రమాణాన్ని కలిగివుండాలని సూచిస్తుంది కూడా. బోధనకు సంబంధించిన నాణ్యత ప్రమాణాన్ని పరిరక్షించేందుకు అవసరమని ఎంచే కనీస యోగ్యతను టీచర్లందరూ సాధించేటట్లుగా కూడా చూస్తుంది. ఇది అంతిమంగా.. మొత్తంమీద టీచర్ల నాణ్యతలోను, విద్యాబోధన ప్రక్రియలలోను మరియు తత్పర్యవసానంగా బాలల నేర్చుకొనే తత్వంలోను మెరుగుదలకు తోడ్పడగలదు. ప్రాథమిక విద్య తాలూకు నాణ్యతను మెరుగుపరచడానికి ప్రభుత్వం ఇస్తున్న ప్రాముఖ్యాన్ని ఈ చర్య చాటిచెబుతోంది. పూర్వ రంగం: 2010 ఏప్రిల్ 1వ తేదీ నాటి నుండి ‘బాల బాలికలకు ఉచిత మరియు నిర్బంధ విద్య (ఆర్ టిఇ) చట్టం, 2009’ అమలులోకి వచ్చింది. ఇది 6 -14 ఏళ్ల వయో వర్గానికి చెందిన బాల బాలికలు అందరికీ ఉచిత, తప్పనిసరి ప్రాథమిక విద్య లభించాలని సూచిస్తోంది. ఈ చట్టంలోని 23(2) వ నిబంధన ప్రాథమిక స్థాయి లోని టీచర్లంతా- ఈ చట్టం అమలు ఆరంభమైన కాలం నాటికి ఆర్ టిఇ చట్టం లో ఉల్లేఖించిన తరహా కనీస అర్హతలను సంపాయించలేదని- వారు వీటిని అయిదు సంవత్సరాల కాలం లోపల, అంటే 2015 మార్చి నెల 31 కల్లా సమకూర్చుకోవాల్సిన అవసరం ఉందని నిర్దేశిస్తోంది. అయితే, పలు రాష్ట్ర ప్రభుత్వాలు ప్రాథమిక విద్య స్థాయి లోని మొత్తం 66.41 లక్షల మంది టీచర్లలోను 11 లక్షల మంది ఇప్పటికీ శిక్షణపొందిన వారు కాదని తెలియజేశాయి. (ఈ పదకొండు లక్షల మందిలో 5.12 లక్షల మంది ప్రభుత్వ, మరియు ఎయిడెడ్ పాఠశాలల టీచర్లు కాగా, 5.98 లక్షల మంది ప్రయివేటు పాఠశాలల వారు ఉన్నారు.) 2015 మార్చి నెలాఖరు తేదీ నాటికి ఉద్యోగంలో ఉన్న టీచర్లంతా అకడమిక్ అథారిటీ నిర్దేశించిన కనీస అర్హతలు సంపాదించుకొనేటట్లు చూడడానికిగాను, అటువంటి శిక్షణ కోసం పట్టే కాలాన్ని నాలుగు సంవత్సరాల పాటు అంటే 2019 మార్చి 31 వ తేదీ వరకు పొడిగించడం కోసం ఆర్ టిఇ యాక్ట్, 2009 లో తగిన సవరణ చేయవలసిన అవసరం ఏర్పడింది.
పారిపోయిన ఆర్థిక అపరాధుల పై చ‌ర్య‌లు తీసుకోవ‌డం మ‌రియు వారి ఆస్తుల‌ను స్వాధీనం చేసుకోవ‌డం కోసం జి-20 కి భార‌త‌దేశం సూచించిన తొమ్మిది చర్చనీయ అంశాల పట్టిక

• పారిపోయిన ఆర్థిక అపరాధుల స‌మ‌స్య‌ ను స‌మ‌గ్రం గాను, దీటు గాను ప‌రిష్క‌రించ‌డం కోసం జి-20 దేశాల మ‌ధ్య బ‌ల‌వ‌త్త‌ర‌మైనటువంటి మ‌రియు క్రియాశీల‌మైనటువంటి స‌హ‌కారాన్ని అందించుకోవాలి. • అపరాధం ద్వారా కూడబెట్టుకొన్న సంప‌ద‌ ను ప్రభావవంతంగా జ‌ప్తు చేయాలి; పరదేశీ అపరాధులను వీలైనంత త్వ‌ర‌గా వారి స్వదేశానికి అప్పగించాలి, అంతేకాక అపరాధం తాలూకు సొమ్ము ను సాధ్యమైనంత శీఘ్రం గా మాతృ దేశానికి తిరిగి పంపించడం వంటి న్యాయ‌ప‌ర‌మైన ప్ర‌క్రియ‌ల లోనూ స‌హ‌క‌రించుకోవాలి; సంబంధిత ప్ర‌క్రియ‌ ను సువ్యవస్థితం చేయాలి. • ప‌రారైన ఆర్థిక అపరాధులందరికీ వేరే దేశాల లో ప్ర‌వేశాన్ని క‌ల్పించడాన్ని మరియు వారి కి సుర‌క్షితమైనటువంటి ఆశ్ర‌యం కల్పించడాన్ని అడ్డుకోవడం కోసం జి-20 దేశాల ద్వారా ఒక కార్య ప్రణాళిక ను రూపొందించడానికి సమ‌ష్టి గా కృషి చేయాలి. • అవినీతి కి వ్యతిరేకంగా ఐక్య రాజ్య సమితి యొక్క సిద్ధాంతాలు (యుఎన్‌సిఎసి), అంత‌ర్జాతీయ సంఘటిత అపరాధాని కి వ్యతిరేకంగా ఐక్య రాజ్య సమితి యొక్క సిద్ధాంతాలు (యుఎన్ఒటిసి).. ఈ రెండు అంశాల లో దేశాలు అన్నింటి మధ్య సహకారాన్ని పూర్తి గాను, ప్రభావశీలం గాను అమ‌లు లోనికి తీసుకు రావాలి. • అంత‌ర్జాతీయ స‌హ‌కారానికి ఊతాన్ని అందించడం కోసం ఒక ఫైనాన్శియల్ ఏక్శన్ టాస్క్ ఫోర్స్ (ఎఫ్ఎటిఎఫ్)ను ఏర్పాటు చేయాలి; ఇది సమర్ధమైనటువంటి కార్యక్రమాలు మరియు ఫైనాన్శియల్ ఇంటెలిజెన్స్ యూనిట్ (ఎఫ్ఐయు)ల మ‌ధ్య వెల్లడులకు కావలసిన సమయాన్ని తీసుకొంటూ స‌మ‌గ్ర స‌మాచారం యొక్క ఆదాన ప్ర‌దానానికి వీలు కల్పించాలి. తద్వారా దర్యాప్తు పక్కా గా జరగాలి. • పారిపోయిన ఆర్థిక అపరాధుల తాలూకు ఒక ప్రమాణ పూర్వ‌క‌ నిర్వ‌చ‌నాన్ని సిద్ధం చేసే ప‌ని ని ఎఫ్ఎటిఎఫ్ కు అప్ప‌గించాలి. • ఎఫ్ఎటిఎఫ్ పారిపోయిన ఆర్థిక అపరాధుల పై తీసుకోవ‌ల‌సిన న్యాయ‌ప‌ర‌మైన చ‌ర్య‌లను, వారి ని వారి స్వ‌దేశాని కి పంపించడాని కి సంబంధించిన ప్ర‌మాణ పూర్వ‌క ప్ర‌క్రియ‌ ల‌ను రూపొందించాలి. వీటి కి ఉమ్మ‌డి అంగీకారాన్ని తీసుకోవాలి. అలా జి-20 దేశాలు వాటి దేశీయ చ‌ట్టాల‌ కు అనుగుణం గా న‌డ‌చుకోవ‌డం లో త‌గిన మార్గ‌ద‌ర్శ‌క‌త్వాన్ని మ‌రియు స‌హాయాన్ని సైతం అందించ‌గ‌ల‌గాలి. • పరదేశీ అపరాధుల అప్ప‌గింత కు సంబంధించిన విజయవంతమైన వ్యవహారాలను, పరదేశీ అపరాధుల అప్పగింత కు సంబంధించిన ఈసరికే అమలులో ఉన్న ప్రణాళిక లలో భేదాలు మరియు న్యాయపరమైన సహాయం లతో పాటు ఇతర అనుభవాల ను, సర్వోత్త‌మ‌ ప‌ద్ధ‌తుల‌ ను పంచుకోవ‌డం కోసం ఒక ఉమ్మ‌డి వేదిక‌ ను ఏర్పాటు చేయాలి. • ఇటువంటి ఆర్థిక అపరాధుల నివాసం ఏ దేశంలో అయితే ఉందో ఆ దేశం లో వారు భారీ మొత్తం లో ప‌న్ను ల‌ను తీర్చ‌వ‌ల‌సి ఉంటే గనక వాటి ని వ‌సూలు చేసేందుకు ఆ అపరాధుల సంపత్తి వివరాలను ఆరా తీసే ప‌ని ని జి-20 ఫోర‌మ్ చేపట్టాలి.
బిమ్స్ టెక్ 20 వార్షికోత్సవం సందర్భంగా బిమ్స్ టెక్ దేశాలకు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ బే ఆఫ్ బెంగాల్ ఇనిషియేటివ్ ఫర్ మల్టీ-సెక్టొరల్ టెక్నికల్ అండ్ ఎకనామిక్ కోఆపరేషన్ (బిమ్స్ టెక్) 20వ వార్షికోత్సవం సందర్భంగా బిమ్స్ టెక్ లో సభ్యత్వం ఉన్న దేశాలకు అభినందనలు తెలిపారు. “ఈ రోజు ఒక ప్రత్యేకమైన రోజు. మనం బిమ్స్ టెక్ 20వ వార్షికోత్సవాన్ని జరుపుకొంటున్నాం. బిమ్స్ టెక్ లో సభ్యత్వం కలిగివున్న దేశాలన్నింటికి ఇవే నా అభినందనలు. ప్రాంతీయ సహకారానికి బిమ్స్ టెక్ ఒక సిసలైన వేదికగా నిలుస్తోంది. శాంతి, అభివృద్ధి పట్ల నిబద్ధతే బిమ్స్ టెక్ కుటుంబాన్ని అన్యోన్యంగా కలిపి ఉంచుతోంది”, ప్రధాన మంత్రి తన సందేశంలో పేర్కొన్నారు.
భార‌త‌దేశం లో తాయిపే ఎక‌నామిక్ అండ్ క‌ల్చ‌ర‌ల్ సెంట‌ర్ కు మ‌రియు తాయిపే లోని ఇండియా తాయిపే అసోసియేశన్ కు మధ్య ద్వైపాక్షిక పెట్టుబ‌డి ఒప్పందం పై సంత‌కాల‌కు ఆమోదం తెలిపిన మంత్రివ‌ర్గం

భార‌త‌దేశం లో తాయిపే ఎక‌నామిక్ అండ్ క‌ల్చ‌ర‌ల్ సెంట‌ర్ (టిఇసిసి) కు మ‌రియు తాయిపే లోని ఇండియా తాయిపే అసోసియేష‌న్ (ఐటిఎ) కు మధ్య ద్వైపాక్షిక పెట్టుబ‌డి ఒప్పందం (బిఐఎ)పై సంత‌కాల‌కు ప్రధాన మంత్రి శ్రీ‌ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. బిఐఎ ఉభ‌య ప‌క్షాల మ‌ధ్య పెట్టుబ‌డి ప్ర‌వాహాల ను పెంచే అవ‌కాశం ఉంది. అలాగే ఇది టిఇసిసి కి మ‌రియు ఐటిఎ కు మ‌ధ్య పెట్టుబ‌డుల కు తగిన ర‌క్ష‌ణ ను అందించ‌ గ‌లుగుతుంది. పెట్టుబ‌డుల‌ కు సంబంధించిన అంశాల లో వివ‌క్ష కు తావు ఉండన‌టువంటి స‌మాన అవ‌కాశాలు గ‌ల క్షేత్రాన్ని ఏర్పరచడానికి పూచీ పడడం ద్వారా పెట్టుబ‌డిదారుల లో విశ్వాసాన్ని ఇది పెంపొందించ‌డం తో పాటు వారికి సౌకర్యాల స్థాయి ని పెంచనూగలదు. విదేశీ ప్ర‌త్య‌క్ష పెట్టుబ‌డి (ఎఫ్‌డిఐ)కి భార‌త‌దేశాన్ని ఓ ప్ర‌ముఖ గ‌మ్య స్థానంగా చూపడం లో బిఐఎ స‌హాయ‌కారి కాగ‌ల‌దు.